Sep 05,2015
మూడో రోజూ తగ్గిన బంగారం
న్యూఢిల్లీ : వరుసగా మూడో సెషన్‌లోనూ బంగారం ధరల్లో తగ్గుదల చోటు చేసుకుంది. అంతర్జాతీయ పరిణామాలకు తోడు దేశీయ మార్కెట్లో అభరణాలకు డిమాండ్‌ లేకపోవడంతో పసిడి ధరలు స్వల్పంగా తగ్గాయి. ఈ నేపథ్యంలోనే శుక్రవారం న్యూఢిల్లీ బులియన్‌ మార్కెట్లో 99.9 శాతం, 99.5 శాతం స్వచ్ఛత కలిగిన 10 గ్రాముల బంగారంపై రూ.80 తగ్గి వరుసగా రూ.26,730, రూ.26,580గా పలికింది. మరోవైపు కిలో వెండిపై రూ.275 పెరిగి రూ.365,575గా నమోదయ్యింది. 100 వెండి నాణేల ధర యథాతథంగా రూ.51,000గా ఉంది. అంతర్జాతీయంగా సింగపూర్‌ మార్కెట్లో ఔన్స్‌ బంగారం ధర 1129 డాలర్లుగా నమోదయ్యింది.
మీ స్నేహితులకు రికమెండ్ చెయ్యండి